CELEX: E2010P0014
Language: lv
Date: 2010-09-02 00:00:00
Title: Konkurrenten.no AS 2010. gada 2. septembra prasība pret EBTA Uzraudzības iestādi (Lieta E-14/10)

25.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 320/22
            
         
      Konkurrenten.no AS2010. gada 2. septembra prasība pret EBTA Uzraudzības iestādi
   (Lieta E-14/10)
   2010/C 320/11
   
      Konkurrenten.no AS, ko pārstāv advokāts Jon Midthjell, advokāts, Advokatfirmaet Midthjell AS, Grev Wedels plass 5, 0151 Oslo, NORWAY, 2010. gada 2.septembrī iesniedza EBTA Tiesā prasību pret EBTA Uzraudzības iestādi.
   Prasības iesniedzējs pieprasa:
   
               1)
            
            
               atcelt EBTA Uzraudzības iestādes 2010. gada 21. jūnija Lēmumu Nr. 254/10/COL (AS Oslo Sporveier un AS Sporveisbussene);
            
         
               2)
            
            
               piespriest atbildētājam atlīdzināt tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Prasības iesniedzējs Konkurrenten.no AS ir privātais uzņēmums, kas darbojas Norvēģijas ekspress pārvadājumu autobusu tirgū.
            
         
               —
            
            
               Prasības iesniedzējs 2006. gada 11. augustā iesniedza EBTA Uzraudzības iestādei sūdzību par to, ka Oslo pilsēta ir piešķīrusi atbalstu AS Oslo Sporveier (tagad Ruter AS) un tā meitasuzņēmumam, AS Sporveisbussene (tagad Unibuss AS), pārkāpjot EEZ līguma 61. pantu.
            
         
               —
            
            
               Ar apstrīdēto lēmumu EBTA Uzraudzības iestāde slēdza procedūru. Tajā tika uzskatīts, ka bija piešķirts atbalsts pretrunā EEZ līguma 61. panta 1. punktam un 49. pantam un Regulai (EK) Nr. 1370/2007. Turklāt lēmumā tika uzskatīts, ka tas bija esošs atbalsts Uzraudzības un Tiesas nolīguma 3. protokola II daļas 1. panta b), i) un v) apakšpunkta nozīmē un tas tika izbeigts 2008. gadā. Tajā bija secināts, ka nebija vajadzīga nekāda turpmāka rīcība.
            
         
               —
            
            
               Prasības iesniedzējs apgalvo, ka EBTA Uzraudzības iestāde:
               
                           —
                        
                        
                           ir kļūdījusies, novērtējot atbalstu laikposmā no 2000. gada līdz 2008. gadam kā esošu atbalstu, ņemot vērā, ka Oslo pilsēta izsniedza vietējā autobusu transporta pakalpojumu sniegšanas licenci 1999. gada beigās, un ir pārkāpusi savu pienākumu uzsākt formālu izmeklēšanas procedūru,
                        
                     
                           —
                        
                        
                           ir kļūdījusies, novērtējot atbalstu laikposmā no 1997. gada līdz 2000. gadam kā esošu atbalstu, jo ir notikusi autobusu transporta tirgus liberalizācija, ir pārkāpusi savu pienākumu uzsākt formālu izmeklēšanas procedūru, kā arī
                        
                     
                           —
                        
                        
                           nav pietiekami pamatojusi savu lēmumu.